དེ་བཞིན་རྔ་བ་ཁུལ་ནས་ཡིན་པའི་ཚོང་བ་ཞིག་གིས་འདི་ག་རླུང་འཕྲིན་ཁང་ལ་བརྗོད་དོན་ལྟར་ན།ཁོང་གི་ཕྱི་བསྐྱོད་ལག་ཁྱེར་ད་ལོའི་ལོ་འགོར་རྩིས་སྤྲོད་བྱས་པ་དང་།དེ་དུས་སྤྱི་ཟླ་གསུམ་པའི་རྗེས་ཕྱིར་སློག་བྱ་རྒྱུའི་སྐོར་ཁས་ལེན་བྱས་ཡོད་ཀྱང་།རྗེས་ནས་སྤྱི་ཟླ་བདུན་པ་བར་དུ་ཕྱིར་འགྱངས་བྱས་ཅིང་།ད་ལྟ་སྤྱི་ཟླ་བཅུ་གཉིས་ལ་མ་གཏོགས་ཕྱིར་སློག་བྱ་རྒྱུ་མིན་ལུགས་བརྗོད་པ་འགྲེལ་བརྗོད་གནང་ཡོད་པ་རེད།ཡང་ཉེ་ཆར་རྒྱ་ནག་གཞུང་གིས་ཟི་ཁྲོན་ཞིང་ཆེན་རྔ་བ་ཁུལ་དང་དཀར་མཛེས་ཁུལ་གྱི་བོད་མི་ཚོའི་ཕྱི་བསྐྱོད་ལག་ཁྱེར་ཕྱིར་བསྡུ་བྱས་པའི་རྐྱེན་གྱིས་བོད་མི་ཚོང་པ་ཁག་གཅིག་ལ་དམིགས་བསལ་དཀའ་ངལ་འཕྲད་བཞིན་ཡོད་པ་རེད།